22.08.2022

14:10 PM

Procesverbal

Dëgjim buxhetor për komunitete

Takimin e hapi Kryesuesi i Kuvendit ku i përshëndeti të pranishmit, i falënderon për përgjigje në ftesë, thotë se ka pritur me shumë komunitete të jenë prezentë në dëgjim publik , duke kërkuar nga ta që të bëjnë kërkesa të arsyeshme dhe te nevojshme për komunitetet e tyre, prezantimin për mundësitë buxhetore për komunitete do t’i paraqet drejtori i DBF z. Riad Rashiti.

Drejtori i DBF z. Riad Rashiti, falënderon të pranishmit , për komunën tonë është shumë i rëndësishëm dëgjimi buxhetor për komunitete dhe për te gjitha kategoritë si: sport, art dhe bujqësi. Drejtori Riad Rashiti shkurtimisht paraqet buxhetin e komunës.

**Kufijtë Buxhetor për 2023**

Granti i përgjithshëm……………..……....12,094,194.00 euro

Granti i Shëndetësisë …………….………...3,404,634.00 euro

Granti i Arsimit ……………………….…….….11,866,477.00 euro

Të hyrat vetanake………………….………….. 4,952,586.00 euro

Financimi i Teatrove ……………………..……..101,390.00 euro

Financimi për shërbime rezidenciale…..180,000.00 euro

**Shpenzimet e planifikuara sipas kategorive ekonomike**

Paga *(për 2479 të punësuar)*…..15,949,978.00 euro

Mallra dhe Shërbime …….…...6,502,750.00 euro

Shpenzime Komunale…….….….646,800.00 euro

Subvencione………………….. 1,195,000.00 euro

Investime Kapitale……………..8,304,753.00 euro

**Të planifikuara për vitin 2023 në TOTAL: 310,000.00 euro**

* Fidanë për arra **25,000.00** euro
* Sera **80,000.00** euro
* Mekanizëm bujqësor **75,000.00** euro
* Shtëpiza blete **20,000.00**
* Farë misri dhe plehu artificial **30,000.00** euro
* Farë gruri dhe plehu artificial **80,000.00** euro

Tek shpenzimet kapitale, prej këtyre shumica shkon ne infrastrukturë rrugore, kanalizim, ujësjellës ndriçim, kërkoj nga ju që të i paraqitni nevojat e juaja jo vetëm për investime kapitale.

Kemi vullnetin dhe gatishmërinë e Kryetarit të Komunës z. Alban Hysenit, të Kryesuesit z. Sadikut si dhe nënkryetarit që të ju përgjigjen kërkesave tuaja.

Kryesuesi z. Arjanit Sadiku hap diskutimin për të pranishmit.

Përfaqësuesi i komunitetit të serbëve ne fshatin Shillovë Dragan Dremiq i përshëndet të pranishmit.

Pyet sa mendoni të ndani buxhet për komunitetin jo shumicë ?

Përgjigjja e drejtorit të Buxhetit dhe Financave ishte e menjëhershme dhe e prerë “ne nuk dallojmë asnjë komunitet, nuk funksionojmë në këtë logjikë apo thënë ndryshe në këtë mënyrë si kërkoni ju, rrugët, subvencionet ndahen në mënyrë të barabartë, tek OJQ-të prapë ndahen në mënyrë të barabartë, në bazë të kritereve .

Ne këtu jemi që të bisedojmë së bashku, të dëgjojmë kërkesat e juaja, pastaj në vitin 2023 të mundohemi që disa prej tyre më elementare apo më të nevojshme t‘i përmbushim , por sot kërkojmë nga ju t’i paraqitni problemet, nevojat, kërkesat, ne do t’i kemi parasysh që të i fusim në planifikimin e vitit 2023”.

Përfaqësuesi komunitetit serb Dragan Fremic, thotë se kur të miratohet buxheti për vitin 2023, atëherë do të mund të i themi se cilat janë projektet dhe kërkesat tona .

Drejtori i DBF zotëri nuk më duket se jeni duke më kuptuar drejtë atë se çfarë jam duke ju thënë dhe duke kërkuar nga ju , tani është koha edhe njëherë për ju që të tregoni, çfarë keni nevojë? Në lagjet e juaja sepse nëse nuk na tregoni ne nuk mund ta dimë se çka i nevojitet fshatit Shillovë , nuk mund ta dimë se sa buxhet të ndajmë për këtë pjesë në të cilën do të bëjmë investime, nëse ju nuk i paraqitni kërkesat problemet e juaja që i keni në fshatin Shillovë të banuar me shumicë serbe atëherë, në këtë fshat nuk paska asnjë problem dhe për vitin 2023, në ketë fshat sipas asaj që thatë ju, nuk ka nevojë për investime kapitale, subvencione etj….

Përfaqësuesi i komunitet serb Dragan Fremic, kërkon falje për keqkuptimin flet në emër të tri (3) lokacioneve me qytetar serb. Shillova, Cërnica, Kmetoci ne kemi probleme në Infrastrukturë.

1. Shillova kemi një kanal atmosferik i cili nuk funksionon si duhet dhe del nga shtrati 3.5 km. pjesa e livadheve që lidhet me Fshatin Malishevë.
2. Kërkesë tjetër kemi për rregullimin e ujë mbledhëseve , këto dy janë problemet kryesore.

Millovan Mitiq, dua me tërheq vëmendje se asnjë problem, projekt s’është përfundua në fshatin Shillovë. Në fillim marrim një projekt fantastik deri sa t’i ndajnë mjete, pastaj projekti ndryshon dhe fillon të neglizhohet, projekti ka qenë kyçja në rrjetin e kanalizimit është problem i pa zgjidhur, rregullimi rrugëve i cili ka filluar nuk ka përfunduar pjesa përfundimtare nuk është bërë, unë nuk e di si punohet me operator ekonomik.

Kam pyetje për ju se si do të ja bëni për punësimin e komuniteteve në sektorin privat po edhe në publikë?

Nëse ne kishim për të dorëzuar një projekt në të ardhmen. A do te aprovohet ky projekt? Kërkojmë nga ju te dimë se a me apliku për projekte, kërkojmë te jemi të informuar me kohë. Ne përpara kemi bashkëpunuar mirë dhe ju falënderojë, kërkoj dhe shpresoj të jemi në bashkëpunim të mëtutjeshëm . Sa i përket komuniteti Serb kaq kishim. Faleminderit Milovan Mitic!

Kryesuesi i kuvendit z. Arjanit Sadiku falënderon parafolësin, fjalën ia kalon nënkryetarit të Komunës z. Kadir Hysenit, zyra për komunitete dhe kthim .

Kemajl ne si përgjegjës për komunitete, kërkojmë që të kemi takim me banorët, që të i dëgjojmë brengat e qytetarëve .

Nënkryetari i Komunës z. Kadir Hyseni ju falënderojë për prezencën , ne si zyre për komunitet veten e gjejmë tek investimet kapitale, isha kthyer te pyetja e Draganit, a ka buxhet për komunitetin jo shumicë? Drejtori u përgjigj që nuk ka, Komuna mund të kërkojë nga Qeveria pasi që e kemi nga qeveria dhe ministrinë e komuniteteve dhe kthimit, në kuadër të së cilës ministri është kjo zyre, ku është edhe zv.m.Demi Emili Rexhepi . Dëshiroj të marr një shembull, kemi një projekt që nuk mundë ta kalojmë përmes Komunës . Unë jam në dispozicionin e juaj që të kontaktojë edhe me zyrën e kryeministrit dhe me ministrinë e komuniteteve, qe atë projekt ta kryejmë sa më mirë.

Në përpilimin e projektit, unë sa kam njohuri se a duhet të vendoset emri i projektit që do të bëhet në fillim apo shuma sa do të kushtojë.

Ne më së shumti përveç investimeve kapitale, subvencione e kishim gjet veten , drejtori i DBF Riad Rashiti, e përmendi Drejtorin e Bujqësisë , e dimë që komunitet tona merren me bujqësi dhe blegtori. Ne duhet të ju informojmë shëndetësinë dhe mirëqenien sociale lidhur me barëra kemi kërkesa prej të gjitha komuniteteve, bursa të studentëve, prej të gjitha komuniteteve, rini dhe sport të gjithë mund të aplikojnë, d.m.th vetëm na mbetet neve, përgjegjësve të komunikojmë me komunitet tona dhe të ju tregojmë që është hap konkursi për subvencione edhe pse të interesuarit mund të qasen shumë lehtë në faqet e komunës dhe të marrin të gjitha informacionet për të cilat kanë nevojë , web-faqet e Komunës janë ne tri gjuhe. Ju faleminderit Kryesues dhe ju të pranishëm!

Kryesuesi i jap fjalën Stojan Ristic

Stojan Ristic, mirëdita sa i përket bursave, a duhen dokumente prej UP, fakulteti në Mitrovice është degë e Universitetit të Prishtinës, por financohet edhe nga Serbia.

z. Riad Rashiti janë të publikuara kriteret kush ka të drejtën e aplikimit prej studenteve, cilat dokumente dhe mbas cilave pika vlerësohen studentet, e keni edhe në gjuhën serbe .

Drejtori DBF z. Riad Rashiti, ne kemi pasur te mbajmë dëgjim publik në fshatin Shillovë, jemi të gatshëm ta mbajmë gjatë javës, nëse dëshironi të e organizoni.

Un mendoj se ju i përfaqësoni në mënyrën sa me te mirë, por ne jemi të gatshëm dhe të bëjmë vizitë në vendin e ngjarjes , ne do t’i marrim inxhinierët tanë, drejtoret, jemi të gatshëm të ju përgjigjemi kërkesave tuaja , sa i përket punësimit, bizneset e shumta janë të gatshme të pranojnë punëtorë, vetëm se ju mbetet kuadrove të kualifikuara, komuna mundet të ju mbështet në çështjen e punësimit.

Nënkryetari ngriti një çështje lidhur me projektet për bashkëfinancim ndërmjet Qeverisë dhe Komunës , e theksoj, Komuna e ka të planifikuar mbi një ( 1 ) milion euro për financim të projekteve, për projektet që vijnë prej organizatave të ndryshme për bashkë investime edhe nëse arrini ju si komunitet me zyrën në Prishtinë dhe nëse keni kapacitet me investua në Shillovë apo në lokacione tjera, komuna jonë ka buxhet të merr pjesë në financim, Kryetari i komunës para pak ditëve ka nënshkruar marrëveshje për bashkëfinancim me zyrën e kryeministrit, që të investohet në rrugën Avdulla Presheva, pra ne jemi të gatshëm për bashkëfinancim, faleminderit!

Milovan Mitic, ne kërkojmë një formim të këshillit të fshatit , ky këshill qe e kemi për momentin është formuar para 8 vite është vetëm në letër , gjithçka që kërkojmë ne duhet të filloj prej Këshillit pastaj Komiteti në Kuvendin Komunal , pra ne nuk kemi me kënd të këshillohemi se si duhet të e bëjmë aplikimin, thënë shkurtë si ta bëjmë rregullimin e dokumentacionit të nevojshëm për projekte.

Kryesuesi, duhet të merret një tërësi në formim të komisionit, për këshillat e fshatit, sepse ka prej tyre qe ju ka dal mandati, nuk varet prej komunës por edhe prej OJQ-ve ,mbi 60% këshillave të fshatrave ju kanë përfundua mandatet para 2 viteve, kemi rizgjedhë vetëm 10 këshilla e që duhet pjesën ma të madhe me e rishikua si këshilla të fshatrave, do e formojmë kalendarin nuk mundemi t’i krijojmë këshillat e fshatrave, por te paktën për kërkesat e juaja kemi zyrën e Kryetarit të Komunës, zyrën e kuvendit , zyrën për komunitete dhe kthim, besoj se i shtyjmë çështjet përpara.

Drejtori i Bujqësisë dhe Pylltarisë z. Bajram Isufi , Drejtoria e Bujqësisë i njofton të gjithë qytetarët e komunës tonë pa dallime etnike, ka fermer dhe njerëz të tjerë qe dëshirojnë te marrin subvencione, por ne jemi të gatshëm gjithmonë për ju, pa dallime etnike fetare, race etj.

Nëse nuk ka dikush tjerë ndonjë kërkesë për fshatrat e juaja edhe një herë kërkoj qe të organizoni takime nepër fshatrat e juaja, jemi të gatshëm të bëjmë vizitat, mbesim në kontakt për çdo rast . Ju Faleminderit!

Takimi mbyllet nga Kryesuesi i Kuvendit Arjanit Sadiku ne orën 14:49 datë 22.08.2022